Document ID: /roh_data/filtered/fineweb-2-filterrobots_roh.jsonl.gz/9687

Dumengia suentermezdi hai dà ferms urizis en Svizra. Per part haja dà ferma plievgia e stemprads. Local saja tenor medias era vegnì tar inundaziuns.
Plinavant sajan passa 40'000 chametgs vegnids registrads. La Confederaziun aveva avertì dumengia da mezdi dals ferms urizis. Ella ha clamà ora il stgalim da privel 4 en differentas regiuns da la Svizra, da l’Oberland bernais enfin a Basilea e Schaffusa. Il staglim 4 vul dir in grond privel.
Il center da l'urizi è vegnì dal vest sur la regiun dal lai da Genevra e lura vinavant sur parts dal chantun Berna e la Svizra centrala. En la regiun da Berna èn las cullas da granella stadas per part uschè grondas sco in dad 1 franc. En il Vallais è il tschancun da tren tranter Monthey e St. Gingolph stà interrut.